(สำเนา)

รายงานการประชุมสภาองค์การบริหารส่วนตำบลหลุมรัง

สมัยสามัญ สมัยที่ 3 ประจำปี พ.ศ. 2566 ครั้งที่ 1

วันพฤหัสบดี ที่ 3 สิงหาคม พ.ศ. 2566

ณ ห้องประชุมสภาองค์การบริหารส่วนตำบลหลุมรัง

 **ผู้มาประชุม**

 1. นายอดิศัย ว่องไวไพโรจน์ ประธานสภาองค์การบริหารส่วนตำบลหลุมรัง

 2. นายก้านแก้ว เจริญจาด รองประธานสภาองค์การบริหารส่วนตำบลหลุมรัง

 3. นายอาทิตย์ มูลละออง เลขานุการสภาองค์การบริหารส่วนตำบลหลุมรัง

 4. นายสุวรรณ วรรธนผลากูร สมาชิกสภาองค์การบริหารส่วนตำบลหลุมรัง หมู่ที่ 1

 5. นายเกียรติศักดิ์ วิชัยวงษ์วัฒน์ สมาชิกสภาองค์การบริหารส่วนตำบลหลุมรัง หมู่ที่ 2

 6. นายศุภกาญจน์ ลิโมทัย สมาชิกสภาองค์การบริหารส่วนตำบลหลุมรัง หมู่ที่ 3

 7. นายสุวิทย์ ศรีปานนาค สมาชิกสภาองค์การบริหารส่วนตำบลหลุมรัง หมู่ที่ 4

 8. นายชัยรัตน์ อุดมอุกฤษฎ์ สมาชิกสภาองค์การบริหารส่วนตำบลหลุมรัง หมู่ที่ 7

 9. นายบันเทิง พะณะงาม สมาชิกสภาองค์การบริหารส่วนตำบลหลุมรัง หมู่ที่ 8

 10. นายสังวาลย์ สุวรรณสมบัติ สมาชิกสภาองค์การบริหารส่วนตำบลหลุมรัง หมู่ที่ 9

11. นายพรเทพ สุชีวผลิน สมาชิกสภาองค์การบริหารส่วนตำบลหลุมรัง หมู่ที่ 11

 12. นายสะท้าน ปักษา สมาชิกสภาองค์การบริหารส่วนตำบลหลุมรัง หมู่ที่ 12

 13. นายวิเชฐร์ โสภา สมาชิกสภาองค์การบริหารส่วนตำบลหลุมรัง หมู่ที่ 13

 14. นายสมเกียรติ ภักดี สมาชิกสภาองค์การบริหารส่วนตำบลหลุมรัง หมู่ที่ 14

 15. นางสาวอรอนงค์ วงษ์ประเสริฐ สมาชิกสภาองค์การบริหารส่วนตำบลหลุมรัง หมู่ที่ 15

 16. นางสาวสุพัตรา ผิวดี สมาชิกสภาองค์การบริหารส่วนตำบลหลุมรัง หมู่ที่ 16

17. นายวิโรจน์ จีมานุษย์ สมาชิกสภาองค์การบริหารส่วนตำบลหลุมรัง หมู่ที่ 17

 18. นางสาวศิรินภา แซ่เตียว สมาชิกสภาองค์การบริหารส่วนตำบลหลุมรัง หมู่ที่ 18

 **ผู้ลาประชุม**

 - ไม่มี –

 **ผู้ขาดประชุม**

 - ไม่มี –

**/ผู้เข้า...**

 **ผู้เข้าร่วมประชุม**

 1. นายอิทธิพัทธ์ รัตนสุวรรณาชัย นายกองค์การบริหารส่วนตำบลหลุมรัง

 2. นายชาญณรงค์ ล้อทองพานิชย์ รองนายกองค์การบริหารส่วนตำบลหลุมรัง

 3. นายสุกิจ บูชา รองนายกองค์การบริหารส่วนตำบลหลุมรัง

 4. นางสาวจิราพร พงษ์รุก เลขานุการนายกองค์การบริหารส่วนตำบลหลุมรัง

5. นางพเยา นินายชอบ ผอ.กองคลัง รักษาราชการแทนปลัด อบต.หลุมรัง

6. นางพเยา นินายชอบ ผู้อำนวยการกองคลัง

7. นายอิทธิพงศ์ สำเภาน้อย หัวหน้าสำนักปลัด

8. นายอิทธิพงศ์ สำเภาน้อย หัวหน้าสำนักปลัด รักษาราชการแทน ผอ.กองช่าง

9. นางสาวมาลิตา ทองธานี นักพัฒนาชุมชนปฏิบัติการ รักษาราชการแทน ผอ.กองสวัสดิการ

10. นายชาตรี พิริยะเมธี นักวิเคราะห์นโยบายและแผนชำนาญการ (เจ้าหน้าที่งานสภาฯ)

11. นายสมศักดิ์ วรรธนผลากูล ผู้ใหญ่บ้าน หมู่ที่ 1 บ้านไร่เจริญ

12. นายยศวันต์ วงษ์ศรีสังข์ ผู้ใหญ่บ้าน หมู่ที่ 14 บ้านวังเงิน

13. นางพรเพ็ญ ล้อทองพานิชย์ ผู้ใหญ่บ้าน หมู่ที่ 3 บ้านหนองขาม

14. นายถวิล สืบอินทร์ ผู้ใหญ่บ้าน หมู่ที่ 4 บ้านยางสูง

15. นายธเนศ สาลีรักษ์ ผู้ใหญ่บ้าน หมู่ที่ 8 บ้านลำเหย

16. นายพิทักษ์ สระทองรอด ผู้ใหญ่บ้าน หมู่ที่ 5 บ้านหลุมรัง

17. นางสาวมธุริน ปลอดโปร่ง ผู้ช่วยผู้ใหญ่บ้าน หมู่ที่ 9 บ้านหนองไก่ชุม

18. นางสาวสุวลี ภูธนประยูร ผู้ช่วยผู้ใหญ่บ้าน หมู่ที่ 7 บ้านสันติสุข

19. นายบุญรัตน์ เชื้อทอง ผู้ช่วยผู้ใหญ่บ้าน หมู่ที่ 6 บ้านหนองหมู

20. นายธารา ว่องไวไพโรจน์ ผู้ใหญ่บ้าน หมู่ที่ 10 บ้านหนองเต็ง

**/เริ่มประชุม** ...

**เริ่มประชุม เวลา 09.00 น.**

 **นายอาทิตย์ มูลละออง สมาชิกสภาองค์การบริหารส่วนตำบลหลุมรัง หมู่ที่ 6 ทำหน้าที่เลขานุการสภาองค์การบริหารส่วนตำบลหลุมรัง**

**เลขานุการสภาฯ** - กราบเรียน ท่านประธานสภาองค์การบริหารส่วนตำบลหลุมรัง ท่านนายกองค์การบริหารส่วนตำบลหลุมรัง ท่านสมาชิกสภาองค์การบริหารส่วนตำบลหลุมรัง ท่านผู้อำนวยการ กองคลังรักษาการปลัดองค์การบริหารส่วนตำบลหลุมรัง และผู้เข้าร่วมประชุมทุกท่าน วันนี้เป็นการประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 วันพฤหัสบดี ที่ 3 สิงหาคม พ.ศ. ๒๕66 เวลา ๐๙.0๐ น. ณ ห้องประชุมสภาองค์การบริหารส่วนตำบลหลุมรัง ทุกท่านเข้าประจำที่เพื่อตรวจนับองค์ประชุม การตรวจนับองค์ประชุม ปรากฏว่ามีสมาชิกสภาองค์การบริหารส่วนตำบลหลุมรัง อยู่ในตำแหน่ง จำนวน 18 ท่าน มาประชุม จำนวน 18 ท่าน ครบองค์ประชุมและมีผู้เข้าร่วมประชุม จำนวน 20 ท่าน ก่อนเข้าระเบียบวาระการประชุม ขอเชิญท่านประธานสภาองค์การบริหารส่วนตำบลหลุมรัง จุดธูปเทียนบูชาพระรัตนตรัย เพื่อเป็นสิริมงคลและดำเนินการประชุมตามระเบียบวาระการประชุมต่อไป ขอเรียนเชิญครับ

**(ประธานสภาองค์การบริหารส่วนตำบลหลุมรัง จุดธูปเทียนบูชาพระรัตนตรัย)**

**ประธานสภาฯ** - กระผมขอเปิดประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 วันพฤหัสบดี ที่ 3 สิงหาคม พ.ศ. ๒๕66 เวลา ๐๙.0๐ น. ณ ห้องประชุมสภาองค์การบริหารส่วนตำบลหลุมรัง อำเภอบ่อพลอย จังหวัดกาญจนบุรี เชิญเลขานุการสภาฯ แจ้งระเบียบวาระการประชุมสภาองค์การบริหารส่วนตำบลหลุมรัง ครับ

**เลขานุการสภาฯ** - เรียนท่านสมาชิกสภาองค์การบริหารส่วนตำบลหลุมรังทุกท่าน กระผม นายอาทิตย์ มูลละออง เลขานุการสภาองค์การบริหารส่วนตำบลหลุมรัง ขออ่านประกาศเรียกประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 วันพฤหัสบดี ที่ 3 สิงหาคม พ.ศ. ๒๕66 ของสภาองค์การบริหารส่วนตำบลหลุมรัง ตามมติที่ประชุมสภาองค์การบริหารส่วนตำบลหลุมรัง สมัยแรก เมื่อวันอังคาร ที่ 14 กุมภาพันธ์ พ.ศ. 2566 ได้กำหนดสมัยการประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 มีกำหนด 15 วัน เริ่มตั้งแต่ วันที่ 1 สิงหาคม พ.ศ. 2566 ถึงวันที่ 15 สิงหาคม พ.ศ. 2566 นั้น อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 7) พ.ศ. 2562 เห็นควรให้เรียกประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 ในวันพฤหัสบดี ที่ 3 สิงหาคม พ.ศ. ๒๕66 ตั้งแต่เวลา 09.00 น. เป็นต้นไป ณ ห้องประชุมสภาองค์การบริหารส่วนตำบลหลุมรัง จึงเรียนมาเพื่อทราบและเข้าประชุมโดยพร้อมเพรียงกัน ประกาศ ณ วันที่ 17 กรกฎาคม พ.ศ. ๒๕66 ลงชื่อ นาย อดิศัย ว่องไวไพโรจน์ ประธานสภาองค์การบริหารส่วนตำบลหลุมรัง

- สำหรับระเบียบวาระการประชุมสภาฯ มีดังนี้

/ระเบียบ…

ระเบียบวาระที่ 1 เรื่อง ที่ประธานแจ้งให้ที่ประชุมทราบ

 1.1 เรื่อง แต่งตั้งเลขานุการนายกองค์การบริหารส่วนตำบลหลุมรังแทนตำแหน่งที่ว่าง

 1.2 เรื่อง แต่งตั้งคณะกรรมการพัฒนาองค์การบริหารส่วนตำบลหลุมรังแทนตำแหน่งที่ว่าง

ระเบียบวาระที่ 2 เรื่อง รับรองรายงานการประชุมสภาฯ ครั้งที่แล้ว

 - สมัยสามัญ สมัยที่ 2 ประจำปี พ.ศ. 2566 เมื่อวันศุกร์ ที่ 26 พฤษภาคม พ.ศ. 2566

ระเบียบวาระที่ 3 เรื่อง ที่เสนอเพื่อทราบ

 3.1 เรื่อง รายงานผลการประเมินมาตรฐานขั้นต่ำการจัดบริการสาธารณะ

 ขององค์การบริหารส่วนตำบลหลุมรัง ประจำปี พ.ศ. 2566

ระเบียบวาระที่ 4 เรื่อง ที่เสนอใหม่เพื่อพิจารณา

 4.1 เรื่อง การโอนเงินงบประมาณรายจ่ายในงบลงทุน โดยการโอนไปตั้งจ่ายเป็นรายการใหม่

 ประจำปีงบประมาณ พ.ศ. 2566 ครั้งที่ 2

 4.2 เรื่อง การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2567

 วาระที่ 1 พิจารณาเพื่อรับหลักการ

ระเบียบวาระที่ 5 เรื่อง อื่น ๆ

5.1 เรื่อง ขอนัดประชุมสภาฯ สมัยสามัญ สมัยที่ 3 ประจำปี พ.ศ. 2566 ครั้งที่ 2

- กราบเรียนท่านอดิศัย ว่องไวไพโรจน์ ประธานสภาองค์การบริหารส่วนตำบลหลุมรัง เป็นประธานในที่ประชุมและดำเนินการตามระเบียบวาระการประชุม ต่อไป ครับ

**ประธานสภาฯ** - เรียนท่านนายกองค์การบริหารส่วนตำบลหลุมรัง ท่านสมาชิกสภาองค์การบริหารส่วนตำบลหลุมรัง ท่านผู้อำนวยการกองคลังรักษาการปลัดองค์การบริหารส่วนตำบลหลุมรัง และผู้เข้าร่วมประชุมทุกท่าน กระผมขอเข้าสู่ระเบียบวาระการประชุม ดังนี้ครับ

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ประธานสภาฯ** 1.1 เรื่อง แต่งตั้งเลขานุการนายกองค์การบริหารส่วนตำบลหลุมรัง แทนตำแหน่งที่ว่าง

 - แต่งตั้ง นางสาวจิราพร พงษ์รุก เป็น เลขานุการนายกองค์การบริหารส่วนตำบลหลุมรัง เพื่อช่วยเหลือการปฏิบัติราชการตามที่นายกองค์การบริหารส่วนตำบลหลุมรัง มอบหมาย ทั้งนี้ตั้งแต่ วันที่ 1 มิถุนายน พ.ศ. 2566 เป็นต้นไป

 1.2 เรื่อง แต่งตั้งคณะกรรมการพัฒนาองค์การบริหารส่วนตำบลหลุมรัง แทนตำแหน่งที่ว่าง

 - แต่งตั้ง นายสมพงษ์ ภูธนประยูร เป็นคณะกรรมการพัฒนาองค์การบริหารส่วนตำบลหลุมรัง ประเภทผู้ทรงคุณวุฒิ ที่ผู้บริหารท้องถิ่นคัดเลือก ด้านการปกครองท้องถิ่น โดยมีวาระเท่ากับวาระที่เหลืออยู่ของกรรมการที่ได้แต่งตั้งไว้แล้ว ทั้งนี้ ตั้งแต่ วันที่ 18 กรกฎาคม พ.ศ. 2566 เป็นต้นไป

 1.3 เรื่อง ผู้ใหญ่บ้าน หมู่ที่ 10 บ้านหนองเต็ง ได้รับการเลือกตั้งแทนตำแหน่งที่ว่าง

 - นายธารา ว่องไวไพโรจน์ ได้รับการเลือกตั้งเป็น ผู้ใหญ่บ้าน หมู่ที่ 10 บ้านหนองเต็ง แทนตำแหน่งที่ว่าง เมื่อวันที่ 19 กรกฎาคม พ.ศ. 2566

**ที่ประชุม** - รับทราบ

/**ระเบียบวาระที่ 2**…

**ระเบียบวาระที่ 2 เรื่อง รับรองรายงานการประชุมสภาฯ ครั้งที่แล้ว**

**ประธานสภาฯ** - เรียนเลขานุการสภา ฯ ชี้แจง ครับ

**เลขานุการสภาฯ** - ในการประชุมสภาองค์การบริหารส่วนตำบลหลุมรัง สมัยสามัญ สมัยที่ 2 ประจำปี พ.ศ. 2566 เมื่อวันศุกร์ ที่ 26 พฤษภาคม พ.ศ. ๒๕66 ตามที่เจ้าหน้าที่สภาฯ ได้ส่งรายงานการประชุมสภาองค์การบริหารส่วนตำบลหลุมรัง ให้ท่านสมาชิกสภาฯ ทราบ พร้อมหนังสือเชิญประชุม ขอให้ท่านได้ตรวจดูว่ามีถ้อยคำใด จะต้องแก้ไขเพิ่มเติมประการใดหรือไม่ ขอเรียนเชิญท่านประธานสภาฯ ได้ขอมติต่อไป ครับ

**ประธานสภาฯ** - ระเบียบวาระที่ ๒ เป็นการรับรองรายงานการประชุมสภาฯ ครั้งที่แล้ว ซึ่งเป็นการประชุมสภาองค์การบริหารส่วนตำบลหลุมรัง สมัยสามัญ สมัยที่ 2 ประจำปี พ.ศ. 2566 เมื่อวันศุกร์ ที่ 26 พฤษภาคม พ.ศ. ๒๕66

 - จึงขอเรียนสมาชิกสภาฯ ทุกท่านได้ตรวจสอบรายงานการประชุมสภาฯ ครับ หากไม่มีท่านใดจะแก้ไขเพิ่มเติม กระผมขอมติที่ประชุม ครับ

**มติที่ประชุม** - ยกมือ เห็นชอบ มติเป็นเอกฉันท์

**ระเบียบวาระที่ 3 เรื่อง เสนอเพื่อทราบ**

**ประธานสภาฯ 3.1 เรื่อง รายงานผลการประเมินมาตรฐานขั้นต่ำการจัดบริการสาธารณะ**

 **ขององค์การบริหารส่วนตำบลหลุมรัง ประจำปี พ.ศ. 2566**

- รายละเอียดตามเอกสารประกอบ เรื่องที่ 3.1 ที่แจกให้กับสมาชิกสภาฯ ทุกท่าน

- เรียนท่านนายก ฯ ชี้แจง ครับ

**นายก อบต.หลุมรัง** - เรียนท่านประธานสภาฯ และสมาชิกสภา ฯ

- ตามที่สำนักงานปลัด สำนักนายกรัฐมนตรี แจ้งว่าคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) มีมติเห็นชอบเกณฑ์ชี้วัดและการประเมินมาตรฐานขั้นต่ำการจัดบริการสาธารณะขององค์กรปกครองส่วนท้องถิ่น ประจำปี พ.ศ. 2566 โดยให้องค์กรปกครองส่วนท้องถิ่นบันทึกข้อมูลการจัดบริการสาธารณะตามตัวชี้วัด ในระบบประเมินผลมาตรฐานขั้นต่ำการจัดบริการสาธารณะขององค์กรปกครองส่วนท้องถิ่น ประจำปี พ.ศ. 2566 เพื่อไปใช้เป็นประโยชน์ในการพิจารณาจัดตั้งเงินอุดหนุนให้แก่องค์กรปกครองส่วนท้องถิ่น ในการพัฒนาคุณภาพการจัดบริการสาธารณะ

 - องค์การบริหารส่วนตำบลหลุมรัง มีผลการประเมินที่ครบถ้วนและถูกต้องและรวบรวมข้อมูลการจัดบริการสาธารณะในแต่ละด้าน จำนวน 8 ด้าน บันทึกข้อมูลในระบบประเมินผลฯ ทางระบบออนไลน์ผ่านเว็บไซต์สำนักงาน ก.ก.ถ. รายงานผลการประเมินมาตรฐานขั้นต่ำการจัดบริการสาธารณะขององค์การบริหารส่วนตำบลหลุมรัง ประจำปี พ.ศ. 2566 เรียบร้อยแล้ว

 - จึงขอรายงานให้ที่ประชุมสภาฯ เพื่อทราบ ครับ

**ที่ประชุม** - รับทราบ

**/ระเบียบวาระที่ 4…**

**ระเบียบวาระที่ 4 เรื่อง ที่เสนอใหม่เพื่อพิจารณา**

**ประธานสภาฯ**  **4.1 เรื่อง การโอนเงินงบประมาณรายจ่ายในงบลงทุน โดยการโอนไปตั้งจ่ายเป็นรายการใหม่**

 **ประจำปีงบประมาณ พ.ศ. 2566 ครั้งที่ 2**

 - รายละเอียดตามเอกสารประกอบ เรื่องที่ 4.1 ที่แจกให้กับสมาชิกสภาฯ ทุกท่าน

 - เรียนเลขานุการสภา ฯ ชี้แจงข้อกฎหมายและระเบียบ ครับ

**เลขานุการสภา**ฯ - ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 5) พ.ศ. 2546 มาตรา 88 วรรคแรก ฯ การงบประมาณ การโอน ฯ ให้เป็นไปตามระเบียบของกระทรวงมหาดไทย

 - ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ครับ

**ประธานสภาฯ** - เรียนท่านนายก ฯ ชี้แจง ครับ

**นายก อบต.หลุมรัง** - เรียนท่านประธานสภาฯ และสมาชิกสภา ฯ

- ด้วยองค์การบริหารส่วนตำบลหลุมรัง ได้รับแจ้งจากสำนักปลัด มีความประสงค์ขอจัดซื้อตู้เก็บเอกสาร เพื่อการจัดเก็บเอกสารให้เป็นระเบียบเรียบร้อย เครื่องดูดฝุ่น เพื่อการรักษาความสะอาดอุปกรณ์สำนักงาน เครื่องคอมพิวเตอร์ ฯลฯ เครื่องเป่าฝุ่น เพื่อการรักษาความสะอาดอุปกรณ์สำนักงาน เครื่องคอมพิวเตอร์ ฯลฯ เครื่องโทรศัพท์สำนักงาน เพื่อทดแทนเครื่องที่ชำรุดเสียหาย กองคลัง มีความประสงค์ขอจัดซื้อเครื่องคอมพิวเตอร์ เพื่อทดแทนเครื่องที่ผ่านการใช้งานมาแล้วมากกว่า 5 ปี กองช่าง มีความประสงค์ขอจัดซื้อตู้เก็บเอกสาร เพื่อการจัดเก็บเอกสารให้เป็นระเบียบเรียบร้อย กองสวัสดิการสังคม มีความประสงค์ขอจัดซื้อเครื่องพิมพ์ ถ่ายสำเนา และสแกน เพื่อใช้ในการออกบริการประชาชนในพื้นที่

 - บัดนี้องค์การบริหารส่วนตำบลหลุมรัง พิจารณาแล้วเห็นได้ว่าสำนัก/กองต่างๆ มีความจำเป็นดังกล่าว เพื่อการปฏิบัติงานราชการของเจ้าหน้าที่ หรือการจัดหามาทดแทนกรณีพัสดุที่ชำรุดเสียหายใช้การไม่ได้ ทดแทนเครื่องที่ผ่านการใช้งานมาแล้วอย่างยาวนาน เป็นการเสื่อมสภาพเนื่องมาจากการใช้งานตามปกติและจักได้พิจารณาเสนอให้ดำเนินการจำหน่ายต่อไป ทั้งนี้ครุภัณฑ์ดังกล่าวมิได้จัดทำเพื่อบริการสาธารณะหรือกิจกรรมสาธารณะ จึงไม่ต้องบรรจุอยู่ในแผนพัฒนาท้องถิ่น (พ.ศ. 2566 – 2570) ขององค์การบริหารส่วนตำบลหลุมรัง

- ดังนั้นองค์การบริหารส่วนตำบลหลุมรัง พิจารณาโอนงบประมาณเหลือจ่ายและรายการที่ไม่มีความจำเป็นต้องจ่าย จึงขอโอนเงินงบประมาณรายจ่ายในงบลงทุน โดยการโอนไปตั้งจ่ายเป็นรายการใหม่ ประจำปีงบประมาณ พ.ศ. 2566 ครั้งที่ 2 จำนวน 9 รายการ เป็นเงินทั้งสิ้น 97,800.-บาท (เก้าหมื่นเจ็ดพันแปดร้อยบาทถ้วน) ดังนี้

/แผนงาน...

 แผนงานบริหารงานทั่วไป งานบริหารทั่วไป

 งบลงทุน รายจ่ายค่าครุภัณฑ์

 ประเภท ครุภัณฑ์สำนักงาน จำนวน 51,800 บาท

 1. ตู้เก็บเอกสาร แบบบานเลื่อนกระจก ชนิดตู้เหล็ก ขนาด 4 ฟุต จำนวน 4 ตู้ จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (รายละเอียดตามที่ อบต.กำหนด) (สำนักปลัด) เป็นเงิน 16,000.-บาท

 2. ตู้เก็บเอกสาร แบบบานเลื่อนทึบเหล็ก ชนิดตู้เหล็ก ขนาด 4 ฟุต จำนวน 4 ตู้ จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (รายละเอียดตามที่ อบต.กำหนด) (สำนักปลัด) เป็นเงิน 16,000.-บาท

 3. เครื่องดูดฝุ่น ขนาดไม่ต่ำกว่า 25 ลิตร ดูดฝุ่นและน้ำ เป็นราคาพร้อมอุปกรณ์ จำนวน 1 เครื่อง เป็นไปตามบัญชีราคามาตรฐานครุภัณฑ์สำนักงบประมาณ ฉบับเดือนธันวาคม 2565 (สำนักปลัด) เป็นเงิน 13,800.-บาท

 4. เครื่องเป่าฝุ่น ขนาดไม่ต่ำกว่า 800 วัตต์ จำนวน 1 เครื่อง จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (รายละเอียดตามที่ อบต.กำหนด) (สำนักปลัด) เป็นเงิน 3,500.-บาท

 5. เครื่องโทรศัพท์สำนักงาน ระบบสายเดี่ยว จำนวน 2 เครื่อง จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (รายละเอียดตามที่ อบต.กำหนด) (สำนักปลัด) เป็นเงิน 2,500.-บาท

 แผนงานบริหารงานทั่วไป งานบริหารงานคลัง

 งบลงทุน รายจ่ายค่าครุภัณฑ์

 ประเภท ครุภัณฑ์สำนักงาน จำนวน 12,000 บาท

 1. ตู้เหล็ก แบบ 2 บาน จำนวน 2 ตู้ จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (รายละเอียดตามที่ อบต.กำหนด) (กองคลัง) เป็นเงิน 12,000.-บาท

 ประเภท ครุภัณฑ์เครื่องคอมพิวเตอร์หรืออิเล็กทรอนิกส์ จำนวน 20,000 บาท

 1. เครื่องคอมพิวเตอร์ สำหรับสำนักงาน \*(จอแสดงภาพขนาดไม่น้อยกว่า 19 นิ้ว) จำนวน 1 เครื่อง เป็นไปตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน มีนาคม 2566 (กองคลัง) เป็นเงิน 20,000.-บาท

 แผนงานสังคมสงเคราะห์ งานบริหารทั่วไปเกี่ยวกับสังคมสงเคราะห์

 งบลงทุน รายจ่ายค่าครุภัณฑ์

 ประเภท ครุภัณฑ์เครื่องคอมพิวเตอร์หรืออิเล็กทรอนิกส์ จำนวน 5,000 บาท

 1. เครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 1 เครื่อง จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน มีนาคม 2566 (กองสวัสดิการสังคม) เป็นเงิน 5,000.-บาท

/แผนงาน...

 แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา

 งบลงทุน รายจ่ายค่าครุภัณฑ์

 ประเภท ครุภัณฑ์สำนักงาน จำนวน 9,000 บาท

 1. ตู้เก็บเอกสาร แบบ 3 ลิ้นชัก ชนิดตู้เหล็ก จำนวน 2 ตู้ จัดซื้อตามราคาท้องตลาดซึ่งเป็นราคาประหยัด เนื่องจากเป็นครุภัณฑ์ที่ไม่ได้กำหนดไว้ในบัญชีมาตรฐานครุภัณฑ์ (กองช่าง) (รายละเอียดตามที่ อบต.กำหนด) เป็นเงิน 9,000.-บาท

 - โดยเป็นการสมควรนายกองค์การบริหารส่วนตำบลหลุมรัง เสนอโอนงบประมาณรายจ่าย ประจำปีงบประมาณ พ.ศ. 2566 ขององค์การบริหารส่วนตำบลหลุมรัง ต่อสภาองค์การบริหารส่วนตำบลหลุมรัง เพื่อให้ความเห็นชอบก่อน เพื่อจักได้ดำเนินการเบิกจ่ายตามอำนาจหน้าที่ให้เป็นไปตามกฎหมาย ระเบียบ และหนังสือสั่งการโดยเคร่งครัด และเป็นไปตามนโยบายประหยัดเพื่อก่อให้เกิดประโยชน์แก่ประชาชนในท้องถิ่นอย่างแท้จริง

 - จึงเสนอญัตติ เรื่อง การโอนเงินงบประมาณรายจ่ายในงบลงทุน โดยการโอนไปตั้งจ่ายเป็นรายการใหม่ ประจำปีงบประมาณ พ.ศ. 2566 ครั้งที่ 2 เพื่อสมาชิกสภาองค์การบริหารส่วนตำบลหลุมรัง พิจารณาให้ความเห็นชอบ ต่อไป

**ประธานสภาฯ** - ขอให้สมาชิกสภา ฯ ได้พิจารณาญัตติ เรื่อง การโอนเงินงบประมาณรายจ่ายในงบลงทุน โดยการโอนไปตั้งจ่ายเป็นรายการใหม่ ประจำปีงบประมาณ พ.ศ. 2566 ครั้งที่ 2 มีสมาชิกสภา ฯ ท่านใดจะสอบถามเพิ่มเติมไหมครับ ถ้าไม่มี ผมขอมติที่ประชุม ครับ

**ประธานสภาฯ 4.2 เรื่อง การพิจารณาร่างข้อบัญญัติงบประมาณรายจ่ายประจำปี งบประมาณ พ.ศ. 2566 วาระที่ 1 ขั้นรับหลักการ**

 - เรียนเชิญเลขานุการสภาฯ ชี้แจงข้อกฎหมายและระเบียบ ครับ

**เลขานุการสภา**ฯ - ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562

 มาตรา 46 สภาองค์การบริหารส่วนตำบล มีอำนาจหน้าที่ดังต่อไปนี้

 (2) พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่าย และร่างข้อบัญญัติงบประมาณรายจ่ายเพิ่มเติม

 มาตรา 87 งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนดฯ

 - และตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563

 ข้อ 23 ฯ เมื่อผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้วให้เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อผู้บริหารท้องถิ่นอีกครั้งหนึ่ง เพื่อผู้บริหารท้องถิ่นได้นำเสนอต่อสภาท้องถิ่นภายในวันที่ 15 สิงหาคม ครับ ท่านประธานสภาฯ

**ประธานสภาฯ** - เรียนเชิญ ท่านนายกฯ ชี้แจงรายละเอียด ครับ

**/นายก**...

**นายก อบต.หลุมรัง** - เรียนท่านประธานสภาฯ และสมาชิกสภาฯ ทุกท่าน

 - ข้าพเจ้านายอิทธิพัทธ์ รัตนสุวรรณาชัย นายกองค์การบริหารส่วนตำบลหลุมรัง ขอเสนอ ญัตติเรื่อง ร่างข้อบัญญัติงบประมาณรายจ่ายประจำปี งบประมาณ พ.ศ. 2567 วาระที่ 1 ขั้นรับหลักการ ดังนี้

 - หลักการ ตั้งงบประมาณรายจ่ายประจำปีงบประมาณ พ.ศ. 2567 ลักษณะงบประมาณแบบสมดุล คือ การใช้จ่ายเงินเท่ากับรายได้ เป็นจำนวนเงินทั้งสิ้น 59,274,900 บาท

 - เหตุผล เพื่อให้ส่วนราชการองค์การบริหารส่วนตำบลหลุมรัง ได้มีงบประมาณรายจ่ายประจำปีงบประมาณ พ.ศ. 2567 สำหรับใช้เป็นหลักในการจ่ายเงิน ซึ่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 5) พ.ศ. 2546 มาตรา 87 ให้กระทำได้โดยการตราเป็นข้อบัญญัติงบประมาณรายจ่ายประจำปี จึงตราข้อบัญญัตินี้

 - บัดนี้ ถึงเวลาที่คณะผู้บริหารฯ ขององค์การบริหารส่วนตำบลหลุมรัง จะได้เสนอร่างข้อบัญญัติงบประมาณรายจ่ายประจำปี ต่อสภาองค์การบริหารส่วนตำบลหลุมรัง จึงขอชี้แจงให้ท่านประธานและสมาชิกสภาฯ ทุกท่าน ได้ทราบถึงสถานะการคลัง ตลอดจนหลักการและแนวนโยบาย การดำเนินการในปีงบประมาณ 2567 ดังต่อไปนี้

 **1. สถานะการคลัง**

 1.1 งบประมาณรายจ่ายทั่วไป

 ในปีงบประมาณ พ.ศ. 2566 ณ วันที่ 10 กรกฎาคม พ.ศ. 2566 องค์การบริหารส่วนตำบลหลุมรัง มีสถานะการเงิน ดังนี้

 1.1.1 เงินฝากธนาคาร จำนวน 77,511,715.45 บาท

 1.1.2 เงินสะสม จำนวน 29,826,527.14 บาท

 1.1.3 ทุนสำรองเงินสะสม จำนวน 19,582,807.17 บาท

 1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย ไม่มี

 1.1.5 รายการที่ได้กันเงินไว้โดยยังไม่ได้ก่อหนี้ผูกพัน ไม่มี

 1.2 เงินกู้คงค้าง ไม่มี

 **2. การบริหารงบประมาณในปีงบประมาณ พ.ศ. 2565** (ณ วันที่ 30 กันยายน พ.ศ. 2565)

 2.1 รายรับจริง จำนวน **61,658,087.87** บาท ประกอบด้วย

 หมวดภาษีอากร จำนวน 2,872,080.92 บาท

 หมวดค่าธรรมเนียม ค่าปรับ และใบอนุญาต จำนวน 299,544.43 บาท

 หมวดรายได้จากทรัพย์สิน จำนวน 179,377.37 บาท

 หมวดรายได้จากสาธารณูปโภค และกิจการพาณิชย์ จำนวน - บาท

 หมวดรายได้เบ็ดเตล็ด จำนวน 2,658,726.67 บาท

 หมวดรายได้จากทุน จำนวน - บาท

 หมวดภาษีจัดสรร จำนวน 26,397,112.48 บาท

 หมวดเงินอุดหนุนทั่วไป จำนวน 29,251,246.00 บาท

 2.2 เงินอุดหนุนที่รัฐบาลให้โดยระบุวัตถุประสงค์ จำนวน - บาท

 2.3 รายจ่ายจริง จำนวน **47,738,870.84** บาท ประกอบด้วย

 งบกลาง จำนวน 15,524,707.00 บาท

 งบบุคลากร (เงินเดือน ค่าจ้างประจำ และค่าจ้างชั่วคราว)จำนวน 11,705,367.02 บาท

 งบดำเนินงาน (ค่าตอบแทน ใช้สอยและวัสดุ และค่าสาธารณูปโภค)จำนวน 6,794,896.82 บาท

/งบลงทุน...

 งบลงทุน (ค่าครุภัณฑ์ ที่ดินและสิ่งก่อสร้าง) จำนวน 8,606,100.00 บาท

 งบเงินอุดหนุน (เงินอุดหนุน) จำนวน 3,524,800.00 บาท

 งบรายจ่ายอื่น (รายจ่ายอื่น) จำนวน - บาท

 2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์จำนวน - บาท

 2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 1,583,000.00 บาท

 2.6 รายจ่ายที่จ่ายจากเงินทุนสำรองเงินสะสม จำนวน - บาท

 2.7 รายจ่ายที่จ่ายจากเงินกู้ จำนวน - บาท

 **3. งบเฉพาะการ (ปีที่ผ่านมา) ไม่มี**

 **4. รายรับ**

|  |  |  |  |
| --- | --- | --- | --- |
| **รายรับ** | **รายรับจริง****ปี พ.ศ. 2565** | **ประมาณการ****ปี พ.ศ. 2566** | **ประมาณการ****ปี พ.ศ. 2567** |
| **รายได้จัดเก็บเอง** |  |  |  |
|  หมวดภาษีอากร | 2,872,080.92 | 2,761,700 | 3,064,300 |
|  หมวดค่าธรรมเนียม ค่าปรับ และใบอนุญาต | 299,544.43 | 417,700 | 286,900 |
|  หมวดรายได้จากทรัพย์สิน | 179,377.37 | 188,900 | 179,300 |
|  หมวดรายได้จากสาธารณูปโภค และกิจการพาณิชย์ | - | - | - |
|  หมวดรายได้เบ็ดเตล็ด | 96,260.00 | 171,500 | 96,200 |
|  หมวดรายได้จากทุน | - | - | - |
|  **รวมรายได้จัดเก็บเอง** | **3,447,262.72** | **3,539,800** | **3,626,700** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |  |  |  |
|  หมวดภาษีจัดสรร | 26,397,112.48 | 24,283,200 | 26,397,000 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |  |  |  |
|  หมวดเงินอุดหนุนทั่วไป | 29,251,246.00 | 31,664,000 | 29,251,200 |
| **รวม** | **59,095,621.20** | **59,487,000** | **59,274,900** |

 **5. รายจ่าย**

|  |  |  |  |
| --- | --- | --- | --- |
| **รายจ่าย** | **รายจ่ายจริง****ปี พ.ศ. 2565** | **ประมาณการ ปี พ.ศ. 2566** | **ประมาณการ ปี พ.ศ. 2567** |
| **จ่ายจากงบประมาณ** |  |  |  |
|  งบกลาง | 15,524,707.00 | 17,331,837 | 17,751,799 |
|  งบบุคลากร (เงินเดือน ค่าจ้างประจำ  และค่าจ้างชั่วคราว) | 11,705,367.02 | 16,231,080 | 18,553,050 |
|  งบดำเนินงาน (ค่าตอบแทน ใช้สอยและวัสดุ  และค่าสาธารณูปโภค)  | 6,794,896.82 | 13,319,683 | 11,292,851 |
|  งบลงทุน (ค่าครุภัณฑ์ ที่ดินและสิ่งก่อสร้าง) | 8,606,100.00 | 8,267,000 | 8,043,400 |
|  งบเงินอุดหนุน (หมวดเงินอุดหนุน) | 3,524,800.00 | 4,337,400 | 3,633,800 |
|  งบรายจ่ายอื่น (หมวดรายจ่ายอื่น) | - | - | - |
| **รวมจ่ายจากงบประมาณ** | **46,155,870.84** | **59,487,000** | **59,274,900** |

**/6.** **รายจ่าย**...

 **6.** **รายจ่ายตามงานและงบรายจ่าย**

|  |  |
| --- | --- |
| **ด้าน** | **ยอดรวม** |
| **ด้านบริหารงานทั่วไป** |  |
|  แผนงานบริหารทั่วไป | 16,679,113 |
|  แผนงานการรักษาความสงบภายใน | 120,000 |
| **ด้านบริการชุมชนและสังคม** |  |
|  แผนงานการศึกษา | 9,897,624 |
|  แผนงานสาธารณสุข | 624,308 |
|  แผนงานสังคมสงเคราะห์ | 1,834,620 |
|  แผนงานเคหะและชุมชน | 110,000 |
|  แผนสร้างความเข้มแข็งของชุมชน | 380,000 |
|  แผนงานการศาสนา วัฒนธรรม และนันทนาการ | 675,000 |
| **ด้านการเศรษฐกิจ** |  |
|  แผนงานอุตสาหกรรมและการโยธา | 11,148,680 |
|  แผนงานการเกษตร | 53,756 |
|  แผนงานการพาณิชย์ | - |
| **ด้านการดำเนินงานอื่น** |  |
|  แผนงานงบกลาง | 17,751,799 |
| **งบประมาณรายจ่ายทั้งสิ้น** | **59,274,900** |

 - รายงานรายละเอียดประมาณการรายจ่ายงบประมาณรายจ่ายทั่วไป ประจำปีงบประมาณ พ.ศ. 2567 ขอให้สมาชิกสภาฯ ทุกท่านดูรายละเอียดตามที่ข้าพเจ้าได้แถลง ครับ

 - ข้าพเจ้านายอิทธิพัทธ์ รัตนสุวรรณาชัย นายกองค์การบริหารส่วนตำบลหลุมรัง จึงขอเสนอ ญัตติเรื่อง ร่างข้อบัญญัติงบประมาณรายจ่ายประจำปี งบประมาณ พ.ศ. 2567 วาระที่ 1 ขั้นรับหลักการ เพื่อสมาชิกสภาองค์การบริหารส่วนตำบลหลุมรัง พิจารณาและให้ความเห็นชอบ ต่อไป รายละเอียดตามเอกสารที่แจกให้กับทุกท่าน ครับ

**เลขานุการสภา**ฯ - เรียนท่านประธานสภาฯ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554

 ข้อ 45 ฯ ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 ข้อ 47 ในการพิจารณาร่างข้อบัญญัติ วาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติ วาระที่ 1 สภาท้องถิ่นอาจจะให้คณะกรรมการสภาท้องถิ่น พิจารณาก่อนรับหลักการก็ได้

 ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

/ภายใน...

 ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ ครับ ท่านประธานสภาฯ

**ประธานสภาฯ**  - ตามที่ท่านเลขานุการสภาฯ ชี้แจงข้อกฎหมายและระเบียบ ขอให้สมาชิกสภาฯ ทุกท่านได้พิจารณาและให้ความเห็นชอบ หากไม่มีสมาชิกท่านใดจะอภิปรายอีก กระผมจึงขอให้ทุกท่านลงมติในการเห็นชอบรับหลักการร่างข้อบัญญัติงบประมาณรายจ่ายประจำปี งบประมาณ พ.ศ. 2567 ในวาระที่ 1 ขั้นรับหลักการ ครับ

**มติที่ประชุม** - มีมติเป็นเอกฉันท์โดยการยกมือ เห็นชอบรับหลักการร่างข้อบัญญัติงบประมาณรายจ่ายประจำปี งบประมาณ พ.ศ. 2567 ในวาระที่ 1 จำนวน 16 ท่าน งดออกเสียง 1 ท่าน (ประธานสภาฯ)

**ประธานสภาฯ** - ตามที่ประชุมสภาฯ ได้มีมติเห็นชอบรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2567 ไปแล้วนั้น ที่ประชุมสภาฯ ได้ดำเนินการประชุมคัดเลือกคณะกรรมการแปรญัตติร่างข้อบัญญัติ เพื่อทำหน้าที่พิจารณาร่างข้อบัญญัติและรับคำแปรญัตติ ซึ่งที่ประชุมสภา ฯ สมัยสามัญ สมัยแรก/2565 ครั้งที่ 1 ประจำปี พ.ศ. 2565 เมื่อ วันจันทร์ ที่ 10 มกราคม พ.ศ. 2565 ได้คัดเลือกไว้แล้ว จำนวน 3 ท่าน ดังนี้

 1. นายเกียรติศักดิ์ วิชัยวงษ์วัฒน์ สมาชิกสภา อบต.หลุมรัง หมู่ที่ 2

 2. นายศุภกาญจน์ ลิโมทัย สมาชิกสภา อบต.หลุมรัง หมู่ที่ 3

 3. นายชัยรัตน์ อุดมอุกฤษฎ์ สมาชิกสภา อบต.หลุมรัง หมู่ที่ 7

 - เมื่อที่ประชุมได้พิจารณาคัดเลือกคณะกรรมการแปรญัตติไปแล้วนั้น และตามที่ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณ นั้น

 - กระผมขอให้ท่านสมาชิกสภาฯ เสนอว่าควรกำหนดระยะเวลาการเสนอคำแปรญัตติในวันและเวลาใดบ้าง ทั้งนี้ จะต้องกำหนดระยะเวลาไม่น้อยกว่ายี่สิบสี่ชั่วโมง พร้อมผู้รับรองไม่น้อยกว่าสองคน ครับ

**นายวิเชฐร์ โสภา** - เรียนท่านประธานสภาฯ กระผมขอเสนอ การกำหนดระยะเวลาในการเสนอ คำแปรญัตติ

**(สมาชิก อบต.หมู่ที่ 13)** ในวันและเวลา ดังนี้

วันที่ 7 สิงหาคม 2566 ตั้งแต่เวลา 08.30 น. – 16.30 น.

 วันที่ 8 สิงหาคม 2566 ตั้งแต่เวลา 08.30 น. – 16.30 น.

 วันที่ 9 สิงหาคม 2566 ตั้งแต่เวลา 08.30 น. – 16.30 น.

ณ ห้องกิจการสภา ฯ และมีผู้รับรอง 2 ท่าน โดยการยกมือ คือ

1. นายสุวรรณ วรรธนผลากูร สมาชิกสภา อบต.หลุมรัง หมู่ที่ 1

2. นายสะท้าน ปักษา สมาชิกสภา อบต.หลุมรัง หมู่ที่ 12

**ประธานสภาฯ** - มีสมาชิกท่านใดจะเสนออย่างอื่นอีกหรือไม่ ถ้าไม่มีกระผมขอมติที่ประชุมสภาฯ เห็นชอบ ตามที่นายวิเชฐร์ โสภา สมาชิกสภา อบต.หลุมรัง หมู่ที่ 13 เสนอ ครับ

**มติที่ประชุม** - ยกมือ เห็นชอบ มติเป็นเอกฉันท์

**/ประธานสภาฯ**...

**ประธานสภาฯ** - สรุประยะเวลาในการเสนอร่างแปรญัตติต่อประธานกรรมการแปรญัตติ เป็นไปตามที่เห็นชอบ จำนวน 3 วัน ตามระยะเวลาที่กำหนด หากท่านสมาชิกสภาฯ ท่านใดประสงค์จะเสนอร่างแปรญัตติให้ท่านมารับแบบเสนอขอแปรญัตติได้ที่ฝ่ายเลขาสภาฯ และให้เสนอคำแปรญัตติต่อคณะกรรมการแปรญัตติตามระยะเวลาดังกล่าวที่กำหนดไว้

- เมื่อครบกำหนดระยะเวลาการเสนอคำแปรญัตติแล้วให้คณะกรรมการแปรญัตติร่างข้อบัญญัติฯ ทำการประชุมเพื่อพิจารณาตามแบบเสนอขอแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. 2567 ที่มีผู้มายื่นตามระยะเวลาที่กำหนดในวันที่ 7 - 9 สิงหาคม 2566 ตั้งแต่เวลา 08.30 – 16.30 น. ของแต่ละวัน เป็นต้นไป หลังจากนั้นก็ให้เสนอร่างข้อบัญญัติฯ ตามร่างเดิมและตามที่มีการแก้ไขเพิ่มเติม ในวันที่ 10 สิงหาคม 2566 พร้อมทั้งรายงานและบันทึกความเห็นยื่นต่อประธานสภาฯ เพื่อที่ประชุมสภาฯ จะได้นำมาพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2567 ในวาระที่ 2 ต่อไป

**มติที่ประชุม** - รับทราบ

**ระเบียบวาระที่ 5 เรื่อง อื่นๆ (ถ้ามี)**

**ประธานสภาฯ 5.1 เรื่อง ขอนัดประชุมสภาฯ สมัยสามัญ สมัยที่ 3 ประจำปี พ.ศ. 2566** **ครั้งที่ 2**

- เนื่องจากการประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 ในวันนี้ มีระเบียบวาระการประชุมเกี่ยวกับเรื่องการพิจารณาร่างข้อบัญญัติงบประมาณรายจ่าย ประจำงบประมาณ พ.ศ. 2567 วาระที่ 1 เพื่อรับหลักการ ซึ่งญัตติร่างข้อบัญญัติงบประมาณจะพิจารณาสามวาระ รวดเดียวไม่ได้ และในการพิจารณาวาระที่สองได้กำหนดระยะเวลาเสนอคำแปรญัตติไว้เรียบร้อยแล้ว นั้น

 - ฉะนั้น เพื่อให้การพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2567 ในวาระที่สอง และวาระที่สาม เป็นไปอย่างสมบูรณ์ครบถ้วนและถูกต้องตามระเบียบ จึงขอนัดประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 2 ในวันศุกร์ ที่ 11 สิงหาคม 2566 เวลา 09.00 น. ณ ห้องประชุมสภาองค์การบริหารส่วนตำบลหลุมรัง แห่งนี้ เพื่อให้การพิจารณาร่างข้อบัญญัติงบประมาณดังกล่าวมีผลและเสร็จทันประกาศใช้ในวันที่ 1 ตุลาคม 2566 นี้

 - เชิญเลขานุการสภาฯ ชี้แจงเพิ่มเติม ครับ

**เลขานุการสภาฯ** - ตามที่ประชุมสภาฯ ได้คัดเลือกคณะกรรมการแปรญัตติไว้แล้วนั้น กระผมในฐานะเลขานุการสภาฯ ขอให้คณะกรรมการแปรญัตติทุกท่านร่วมประชุมพิจารณาคัดเลือกประธานคณะกรรมการแปรญัตติฯ และเลขานุการคณะกรรมการแปรญัตติ ในวันนี้วันที่ 3 สิงหาคม 2566 หลังสิ้นสุดการประชุมสภาฯ ณ ห้องประชุมสภาองค์การบริหารส่วนตำบลหลุมรัง เพื่อจะได้เสนอรายงานการพิจารณาคัดเลือกให้ประธานสภาฯ ทำคำสั่งแต่งตั้งคณะกรรมการแปรญัตติ ต่อไป ครับ

**ที่ประชุม** - รับทราบ

**/ประธานสภาฯ**...

**ประธานสภาฯ** - มีผู้ใดจะสอบถามเพิ่มเติมไหมครับ ถ้าไม่มี ผมขอปิดประชุมครับ

**ปิดประชุมเวลา ๑๒.0๐ น.**

ลงชื่อ อาทิตย์ มูลละออง ผู้จดบันทึก

(นายอาทิตย์ มูลละออง)

เลขานุการสภาองค์การบริหารส่วนตำบลหลุมรัง

ลงชื่อ อดิศัย ว่องไวไพโรจน์ ผู้ตรวจรายงาน

 (นายอดิศัย ว่องไวไพโรจน์)

 ประธานสภาองค์การบริหารส่วนตำบลหลุมรัง

คณะกรรมการตรวจรายงานการประชุมสภาองค์การบริหารส่วนตำบลหลุมรัง ได้ตรวจรายงาน การประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2565 ครั้งที่ 1 เมื่อวันพฤหัสบดี ที่ 3 สิงหาคม พ.ศ. 2566 เวลา 15.00 น. ณ ห้องกิจการสภาองค์การบริหารส่วนตำบลหลุมรัง

 ตรวจถูกต้อง

ลงชื่อ สะท้าน ปักษา

 (นายสะท้าน ปักษา)

 คณะกรรมการตรวจรายงานการประชุม

ลงชื่อ สมเกียรติ ภักดี

 (นายสมเกียรติ ภักดี)

 คณะกรรมการตรวจรายงานการประชุม

ลงชื่อ ศิรินภา แซ่เตียว

 (นางสาวศิรินภา แซ่เตียว)

 คณะกรรมการตรวจรายงานการประชุม

 /สภา...

 สภาองค์การบริหารส่วนตำบลหลุมรัง ได้รับรองรายงานการประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2566 ครั้งที่ 1 เมื่อวันพฤหัสบดี ที่ 3 สิงหาคม พ.ศ. 2566 แล้ว ในคราวประชุมสภาองค์การบริหารส่วนตำบลหลุมรัง สมัยสามัญ สมัยที่ 3 ประจำปี พ.ศ. 2565 ครั้งที่ 2 เมื่อวันศุกร์ ที่ 11 สิงหาคม พ.ศ. 2566

ลงชื่อ อดิศัย ว่องไวไพโรจน์

 (นายอดิศัย ว่องไวไพโรจน์)

 ประธานสภาองค์การบริหารส่วนตำบลหลุมรัง